Adresse Malmø (2024)

***Adresse Malmø*** er et norsk underholdningsprogram i fem deler som ble sendt på NRK i april og mai . I programmet vurderer et panel av kjendiser og Eurovision-fans alle de 36 sangene som skal konkurrere mot Gåte og «Ulveham» i Eurovision Song Contest 2024. Programmet er en del av de årlige *[[Adresse-programmene|Adresse]]*-programmene som NRK har sendt foran Eurovision Song Contest siden 1970-årene. Tittelen på programmet endres hvert år etter hvilken by som arranger konkurransen. *Adresse Malmø* hadde premiere på NRK1 og NRK TV lørdag 13. april 2024 med Marte Stokstad som programleder. For programmet ble Stokstad nominert til Gullruten 2025 i klassen beste programleder - underholdning.

## Deltakere og sendinger
I løpet av fem programmer vurderer et panel av kjendiser og Eurovision-fans de 37 bidragene som deltar i Eurovision Song Contest 2024 i Malmö i Sverige 9., 11. og 13. mai.

Marte Stokstad er programleder, mens kjendispanelet består av Ingeborg Heldal og Stian Thorbjørnsen. I tillegg er det to kjendis-gjestedommer i hvert program, henholdsvis: komiker Pernille Sørensen, programleder Peter Bubresko, programleder Einar Tørnquist, artist Isah, programleder Thomas Numme, komiker og radioprofil Tara Lina Shahin, musikkjournalist Sandeep Singh, programleder Erik Solbakken, forfatter og komiker Are Kalvø og artist Ingebjørg Bratland.

## Resultater
I programmet lyttet panelene til hver deltakermelodi og kommenterte og vurderte sangen etterpå. Deretter ga hver paneldommer bidraget poeng på en skala fra 1–8, 10 og 12 poeng, slik det også gjøres i Eurovision Song Contest. Sangen som etter fem programmer fikk høyest poengsum, ble kåret til vinner. Deltakerne stemte ikke på det norske bidraget, «Ulveham», som deltar i semifinale 2 torsdag 9. mai 2024. Under er en oversikt over panelets topp fem:

## Episoder
### Episode 1
Den første episoden blir vist lørdag 13. april.
* **Kjendisjuryen:** Stian «Staysman» Thorbjørnsen, Pernille Sørensen, Ingeborg Heldal og Peter Bubresko.
* **Folkejuryen:** Ida Hovland, Erling Levang, Jim Ødegård Pedersen og Catharina Amundsen.

### Episode 2
Den andre episoden blir vist lørdag 20. april.
* **Kjendisjuryen:** Stian «Staysman» Thorbjørnsen, Einar Tørnquist, Ingeborg Heldal og Isah.
* **Folkejuryen:** Hansi Tryggvasson, Simen Formo Hay,  Jim Ødegård Pedersen og Synne Eikenes Sørensen.

### Episode 3
Den tredje episoden blir vist lørdag 27. april.
* **Kjendisjuryen:** Stian «Staysman» Thorbjørnsen, Tara Lina Shahin, Ingeborg Heldal og Thomas Numme.
* **Folkejuryen:** Adrian Vad Flaaten, Victoria Haugan Saur, Jim Ødegård Pedersen og Alex Snyder.

### Episode 4
Den fjerde episoden blir vist fredag 3. mai.
* **Kjendisjuryen:** Stian «Staysman» Thorbjørnsen, Erik Solbakken, Ingeborg Heldal og Sandeep Singh.
* **Folkejuryen:** Øystein Antonsen, Eva Nodeland, Jim Ødegård Pedersen og Omid Rashidi.

### Episode 5
Den femte episoden blir vist lørdag 4. mai.
* **Kjendisjuryen:** Stian «Staysman» Thorbjørnsen, Ingebjørg Bratland, Ingeborg Heldal og Are Kalvø.
* **Folkejuryen:** Jon Arne Ravndal, Anna Lycke, Jim Ødegård Pedersen og Marko Stojiljkovic.

## Fotnoter


## Referanser


## Eksterne lenker
* *[https://tv.nrk.no/serie/eurovision-song-contest/2024/MUHU33000124 Adresse Malmö]* i NRK TV.